Drejtoria e Auditimit e Ministrisë së Drejtësisë, është krijuar për të testuar funksionimin e sistemeve të kontrollit të brendshëm, duke konstatuar parregullsitë proceduriale dhe shpërdorimet e fondeve buxhetore, me qëllim që të ndihmojë menaxhimin për realizimin e objektivave, me kursim dobi dhe frytshmëri.

Si kontroll pas faktit, gjatë vitit 2018 është audituar veprimtaria e periudhës 2016-2017, nga e cila janë konstatuar shkelje të procedurave, mungesa të sistemeve të kontrollit, si dhe dëme ekonomike financiare. Për të përmirësuar situatën, janë lënë rekomandime, të cilat do të ndiqen në zbatimin e tyre. Në mënyrë të përmbledhur janë konstatuar:

* Në sistemin e prokurimeve 47 gjetje, nga të cilat 8 raste u klasifikuan vepra penale të dyshuara.
* Mungesë efektiviteti të investimeve 3 raste me vlerë 268 milion lekë;
* Në sistemin e pagave, 19 gjetje dhe 5 milion lekë dëme të vlerësura;
* Keq administrim të aktiveve dhe mos realizim të invetarizimit fizik, 7 gjetje me vlerë 387 milion lekë.
* Mungesa të aktiveve në magazinë 31.6 milion lekë
* Shpenzime të pajustifikuara dhe pagesa fiktive 10 raste; 157 milion lekë
* Në sistemin e taksa tatimeve, 19 gjetje me evazion fiskal 3,508 mije lekë;
* Debitore të prapambetur 3 raste me vlerë 27 milion lekë.
* Detyrime të prapambetura, për mallra ose shërbime të kryera, nuk kanë rezultuar.
* Për përmirësimin e gjendjes së kontrollit të brendshëm, janë lënë 75 rekomandime për përmirësimin e gjendjes, të cilat do të ndiqen për zbatim.
* Eshtë referuar Inspektimit Financiar pranë Ministrisë së Financave, për 8 raste të shpërdorimit të detyrës dhe shkeljen e barazisë në tendera publikë, si dhe me dëm ekonomik në vlerën 23.7 milion lekë.
* Eshtë referuar Inspektimit Financiar pranë Ministrisë së Financave, pagesa fiktive pa kryer punë, 2 raste, në vlerën 155.5 milion lekë.
* Eshtë referuar Inspektimit Financiar pranë Ministrisë së Financave, mungesa e efektivitetit të investimeve 3 raste, me vlerë 268 milion lekë;